open-index/open-wikipedia-markdown huggingface dataset:
Σέργιος και Βάκχος (Καραγάτσης)

**Σέργιος και Βάκχος** είναι ο τίτλος μυθιστορήματος του Μ. Καραγάτση που δημοσιεύθηκε το 1959, ένα χρόνο πριν από τον θάνατο του συγγραφέα.

Πρόκειται για μια μυθιστορηματική χρονογραφία που συνδιάζει ιστορικά και φανταστικά στοιχεία, γραμμένη με ύφος καυστικό, σαρκαστικό και ταυτόχρονα διασκεδαστικό.

Μεταφράστηκε στα γαλλικά απο την Δήμητρα Μαρκοβίτση και τον Gérard Balland; εκδόθηκε τον Μάιο του 2024. Η γαλλική μετάφραση κατατάχθηκε στην Βραχεία Λίστα Κρατικού Βραβείου Μετάφρασης έργου ελληνικής λογοτεχνίας σε ξένη γλώσσα 2025.

## Πλοκή
Η διήγηση αρχίζει το 3ο αιώνα στην Μεσοποταμία, όπου ο Σέργιος και ο Βάκχος υπηρετούν ως αξιωματικοί του Ρωμαϊκού στρατού, και τελειώνει στην Τουρκία του 20ου αιώνα. Μετά από διαμονή μερικών αιώνων στον Παράδεισο, οι δυο άγιοι κατεβαίνουν στην Γη και εγκαθίστανται στην Εκκλησία που τους χτίζει ο Ιουστινιανός στην Κωνσταντινούπολη. Από κει παρακολουθούν τα ευρύτερα πολιτικά και κοινωνικά γεγονότα, τα οποία αναλύουν και σχολιάζουν. Προσπαθούν να καλυτερεύσουν την κατάσταση της Ρωμιοσύνης και των Ρωμιών με θαύματα που άλλοτε πετυχαίνουν και άλλοτε όχι.

## Απήχηση

* Ο Ανδρέας Εμπειρίκος έγραψε ενα κειμενο με τίτλο «Ο Σέργιος και ο Βακχος του Μ. Καραγάτση».

* Το βιβλίο της Νένας Κοκκινάκη αναφέρεται στο χιουμοριστικό ύφος του μυθιστορήματος.

* Η σχέση του με το τον Βυζαντινό κόσμο αναλύεται από την Κατερίνα Λιάση στο "Karagatsis's Byzantinism in his Sergios and Bacchos».

* Η αφήγηση της διαμάχης ανάμεσα σε εικονολάτρες και εικονομάχους σχολιάζεται από την Markéta Kulhánková:  στο άρθρο της «Images in buildings and memories in hearts: three methods for depicting Byzantine iconoclasm in Modern Greek narrative fiction».

* Το Αριστοτέλειο Πανεπιστήμιο Θεσσαλονίκης διοργάνωσε το 2009 ημερίδα με θέμα  «Αμαρτία και αγιότητα στο μυθιστόρημα Σέργιος και Βάκχος του Καραγάτση».

## Παραπομπές


## Εξωτερικοί σύνδεσμοι

* Ιδεοστρόβιλος
* Times News
* H πύλη για την Ελληνική Γλώσσα 
*  Grèce Hebdo : Serge et Bacchus de M.Karagatsis, paru en français

Κατηγορία:Μυθιστορήματα του Μ. Καραγάτση
Σουρακέντ (Γκορανμπόι)

Το **Σουρακέντ** (αζερικά: *Şurakənd*) είναι ένα χωριό στην επαρχία Γκορανμπόι του Αζερμπαϊτζάν. Το χωριό αποτελεί μέρος του δήμου Γκορανμπόι.

## Παραπομπές


Κατηγορία:Οικισμοί στην Επαρχία Γκορανμπόι
Πουέρτο Βαγιάρτα

Το **Πουέρτο Βαγιάρτα** (ισπανικά: *Puerto Vallarta*) είναι μια μεξικανική παραλιακή πόλη του κόλπου Μπαχία ντε Μπαντέρας στο Ειρηνικό Ωκεανό της πολιτείας του Χαλίσκο.

Είναι η δεύτερη μεγαλύτερη αστική γειτονιά στην πολιτεία μετά την Μητροπολιτική περιοχή της Γκουανταλαχάρα. Η πόλη του Πουέρτο Βαγιάρτα είναι η κυβερνητική έδρα του Δήμου του Πουέρτου Βαγιάρτα, η οποία περιλαμβάνει την πόλη καθώς και τα κέντρα πληθυσμού έξω από την πόλη. 

Ο δήμος έχει έκταση 681 τετραγωνικών χιλιομέτρων (262,9 τετραγωνικά μίλια). Βόρεια, συνορεύει με τη νοτιοδυτική πλευρά της πολιτείας Ναγιαρίτ. Ανατολικά, συνορεύει με τον δήμο της Μασκότα και του Σαν Σεμπαστιάν ντελ Οέστε, και νότια, συνορεύεται με τους δήμους του Τάλπα ντε Αγιέντε και του Κάμπο Κοριέντε.

## Αδελφές πόλεις

* Χαίλαντ Παρκ,Ιλινόις, Ηνωμένες Πολιτείες
* Σάντα Μπάρμπαρα, Καλιφόρνια, Ηνωμένες Πολιτείες
* Μακ Άλεν,Τέξας, Ηνωμένες Πολιτείες

## Παραπομπές


## Πηγές
* Σύνδεσμος με τους πίνακες δεδομένων πληθυσμού από την απογραφή του 2005 INEGI: Instituto Nacional de Estadística, Geografía e Informática
* Ιαλιστικό *Εγκυκλοπαίδεια των Δήμων του Μεξικού*
* Munguía Fregoso, Carlos - Πανοράμη Ιστορικού του Πουέρτο Βαλάρτα και της Μπαχίας των Μπάντερας. Γκουανταλαχάρα (2003) Secretaría Cultura Jalisco
* Montes de Oca de Contreras, Καταλίνα - *Πουέρτο Βαγιάρτα σε μιά ανάμνηση*. Guadalajara (1982) Gobierno de Jalisco, Γενική Γραμματέα, Εκδοτική Unidad
* Χάρτη της περιοχής Γκιά Ροτζι - Ciudad de Puerto Vallarta - Area Metropolitana 2005-6
* Δελτίο οδηγιών για το φεγγάρι - Puerto Vallarta Emeryville, Καλιφόρνια (2003) Avalon Travel Publishing
* Μαρτίνεζ Κάμπος, Γκαμπριέλ - Recetario colimense de la iguana - Μεξικό DF (2004) Κωνάκλτα
* Μάντιλα, Λουκία - Los barrios pobres en 31 ciudades Μεξικανές: Barrio Ramblases, Πουέρτο Βαλλάρτα - Μεξικό (2004) Γραμματέας της Κοινωνικής Διοίκησης
* Χάρις, Ρίτσαρντ - *Κρυμμένο Πουέρτο Βαγιάρτα* Μπέρκλεϊ (2006) Ουλίσς Πρέσς
* https://web.archive.org/web/20100613001612/http://www.feedthechildrenvallarta.com/*Παιδιά του Βαγιάρτα, Φρόντισε τα Παιδιά της Βαγιάρτα και το σχολείο των Πρωταθλητών της Βαγιάρτα*

## Εξωτερικοί σύνδεσμοι
* 

Κατηγορία:Πόλεις του Μεξικού
Φέργκιουσον Ρότιτς

Ο **Φέργκιουσον Ρότιτς** (αγγλ. *Ferguson Cheruiyot Rotich*, γενν. 30 Νοεμβρίου 1989) είναι Κενυάτης αθλητής του στίβου, και συγκεκριμένα δρομέας μεσαίων αποστάσεων (ημιαντοχής) που σταδιοδρόμησε στο αγώνισμα των 800 μέτρων. Πήρε το χρυσό μετάλλιο στους Αγώνες σκυταλοδρομιών της IAAF (αγγλ. *World Athletics Relays*) το 2014 με την ομάδα της Κένυας στη σκυταλοδρομία 4×800 μέτρων (μη ολυμπιακό αγώνισμα). Στους Ολυμπιακούς Αγώνες του Τόκιο κατέλαβε τη δεύτερη θέση στα 800 μ. πίσω από τον συμπατριώτη του αθλητή Εμμάνουελ Κόριρ. Το ατομικό ρεκόρ του στο αγώνισμα είναι 1:42,54, επίδοση που πέτυχε στο Μονακό στις 12 Ιουλίου 2019.

## Σταδιοδρομία
Ο Ρότιτς αναδείχθηκε σχετικώς αργά ως αθλητής, με πρώτη διάκριση σε διεθνείς αγώνες το χρυσό μετάλλιο που πήρε σε ηλικία 23 ετών στα 800 μέτρα στο μίτινγκ του Ντακάρ (*IAAF World Challenge Dakar*), με επίδοση 1:45,40, επισήμως την καλύτερή του έως τότε. Βελτίωσε αυτό το ατομικό ρεκόρ άλλες δύο φορές το ίδιο έτος, ερχόμενος δεύτερος στους προκριματικούς της χώρας του για το Παγκόσμιο Πρωτάθλημα στίβου. Επιλέχθηκε έτσι για συμμετοχή στο Παγκόσμιο Πρωτάθλημα της Μόσχας. Εκεί ο Ρότιτς προκρίθηκε στον ημιτελικό, όπου τερμάτισε πέμπτος, αλλά ακυρώθηκε για παραβίαση λωρίδας. Τελείωσε τη χρονιά εκείνη με δύο τρίτες θέσεις σε διοργανώσεις του Diamond League, με τον αγώνα στο μίτινγκ των Βρυξελλών να είναι ο ταχύτερος της χρονιάς και ο χρόνος του Ρότιτς, 1:43.22, ομοίως ο τρίτος καλύτερος παγκοσμίως για το 2013, τεκμηριώνοντας μια εντυπωσιακά γρήγορη άνοδο για έναν αθλητή που δεν είχε κάποια διεθνή κατάταξη μέχρι το 2012.

Το 2014 ο Ρότιτς επιλέχθηκε να συμμετάσχει με την ομάδα της Κένυας στη σκυταλοδρομία 4×800 μέτρων (μαζί με τους Σάμυ Κίμπετ Κιρόνγκο, Τζομπ Κόετς Κινύορ και Άλφρεντ Κιπκέτερ) στους Αγώνες σκυταλοδρομιών της IAAF και η συμμετοχή του βοήθησε την ομάδα να κατακτήσει την πρώτη θέση.

Στους προκριματικούς αγώνες της Κένυας για το Παγκόσμιο Πρωτάθλημα στίβου του 2015 ο Ρότιτς εξέπληξε τον κάτοχο του παγκόσμιου ρεκόρ και «χρυσό» ολυμπιονίκη Ντέιβιντ Ρουντίσα στα 800 μέτρα, νικώντας τον με διαφορά σχεδόν μισού δευτερολέπτου.

## Αποτελέσματα σε σημαντικούς διεθνείς αγώνες

## Παραπομπές


## Εξωτερικοί σύνδεσμοι

* Ο Φέργκιουσον Ρότιτς  στον ιστότοπο του World Athletics

Κατηγορία:Κενυάτες αθλητές του στίβου
Κατηγορία:Κενυάτες Ολυμπιονίκες 
Κατηγορία:Δρομείς μεσαίων αποστάσεων
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αργυροί Ολυμπιονίκες του στίβου
Σάντρα Αρένας

Η **Λορένα Αρένας Καμπουσάνο** (ισπαν. *Lorena Arenas Campuzano*, γενν. 17 Σεπτεμβρίου 1993), γνωστή απλώς ως **Σάντρα Αρένας** (*Sandra Arenas*) είναι Κολομβιανή αθλήτρια του βάδην, γεννημένη στην πόλη Περέιρα. Το σημαντικότερο επίτευγμά της είναι το αργυρό μετάλλιο που κατέκτησε στους Ολυμπιακούς Αγώνες του Τόκιο στο αγώνισμα των 20 χιλιομέτρων βάδην.

Τον Μάιο του 2012 η Αρένας κέρδισε τον αγώνα βάδην 10 χιλιομέτρων νεάνιδων στο Παγκόσμιο Ομαδικό Πρωτάθλημα Βάδην της IAAF, που διεξάχθηκε στο Σαράνσκ της Ρωσίας. Τον Ιούλιο του ίδιου έτους κέρδισε το χάλκινο μετάλλιο στην ίδια απόσταση στο Παγκόσμιο Πρωτάθλημα Στίβου Νέων με χρόνο 45:44,46. Μετά από αυτά τα επιτεύγματα η Αρένας στάλθηκε από τη χώρα της στους Ολυμπιακούς Αγώνες του 2012 στο Λονδίνο, όπου κατέλαβε την εικοστή ένατη θέση στα 20 χιλιόμετρα με χρόνο 1:33:21. Στους επόμενους Ολυμπιακούς Αγώνες, το 2016 στο Ρίο ντε Τζανέιρο, τερμάτισε 32η στα 20 χιλιόμετρα, αλλά στους τρίτους της Ολυμπιακούς, στο Τόκιο το 2021, ώριμη πλέον, σημείωσε επίδοση 1:29:37 και κατέλαβε τη δεύτερη θέση, πίσω από την Ιταλίδα Αντονέλλα Παλμιζάνο.

Προπονητής της Σάντρα Αρένας είναι ο Αυστραλός πρώην πρωταθλητής Μπρεντ Βάλανς, που προπονεί και την Ελληνίδα πρωταθλήτρια Ευρώπης Αντιγόνη Ντρισμπιώτη.

## Ατομικά ρεκόρ στο βάδην

## Παραπομπές


## Εξωτερικοί σύνδεσμοι
* Η Λορένα Αρένας στον ιστότοπο του World Athletics

Κατηγορία:Κολομβιανοί αθλητές του στίβου
Κατηγορία:Βαδιστές
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κέλσυ-Λη Μπάρμπερ

Η **Κέλσυ-Λη Μπάρμπερ**, το γένος **Ρόμπερτς** (αγγλ. *Kelsey-Lee Roberts-Barber*, γενν. 20 Σεπτεμβρίου 1991), είναι Αυστραλή αθλήτρια του στίβου, και συγκεκριμένα ακοντίστρια, αγώνισμα στο οποίο έχει αναδειχθεί δύο φορές παγκόσμια πρωταθλήτρια, το 2019 και το 2022. Επίσης έχει ένα χάλκινο μετάλλιο σε Ολυμπιακούς Αγώνες, από τους αγώνες του Τόκιο. Το ατομικό ρεκόρ της στον ακοντισμό είναι 67,70 μέτρα.

## Προσωπική ζωή
Η Κέλσυ-Λη γεννήθηκε στο Ηστ Λόντον της Νότιας Αφρικής. Μετανάστευσε με την οικογένειά της στην Αυστραλία το έτος 2000, κατά τη διάρκεια των εκεί Ολυμπιακών Αγώνων. Η οικογένεια έζησε αρχικώς στην κωμόπολη Κόρυονγκ (*Corryong*), στη Βικτώρια. Οι θείοι τής Κέλσυ-Λη είχαν μια φάρμα εκεί και η ίδια συναγωνιζόταν στον κλασικό αθλητισμό σε σχολικές εορτές. Σημείωσε τέτοια επιτυχία, ώστε άρχισε να συμμετέχει σε αγώνες δισκοβολίας στην περιφέρειά της. Το 2007 μετακόμισε από την επαρχία στην πρωτεύουσα Καμπέρα και άρχισε να ασχολείται πλέον συστηματικά με τον στίβο. Απέκτησε προπονητή και σε ηλικία 17 ετών κέρδισε την πρώτη θέση στους Σχολικούς Αγώνες Ειρηνικού, που διεξάχθηκσν στην Καμπέρα. Σήμερα κατοικεί στο Μπρίσμπεϊν, όπου προπονείται στην Ακαδημία Αθλητισμού του Κουίνσλαντ.

Η Κέλσυ-Λη παντρεύτηκε τον προπονητή της, τον Μάικ Μπάρμπερ, μετά τους Αγώνες της Κοινοπολιτείας το 2018.

## Αποτελέσματα στους κυριότερους αγώνες

## Παραπομπές


## Εξωτερικοί σύνδεσμοι
* Η Κέλσυ-Λη Μπάρμπερ στον ιστότοπο του World Athletics
* Η Κ.-Λ. Μπάρμπερ στην Αυστραλιανή Ολυμπιακή Επιτροπή

Κατηγορία:Αυστραλοί αθλητές του στίβου
Κατηγορία:Ακοντιστές
Κατηγορία:Χάλκινοι Ολυμπιονίκες του στίβου
Κατηγορία:Αυστραλοί Ολυμπιονίκες
Κατηγορία:Παγκόσμιοι πρωταθλητές στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κένυ Μπέντναρεκ

Ο **Κένεθ (Κένυ) Μπέντναρεκ** (αγγλ. *Kenneth (Kenny) Bednarek*, γενν. 14 Οκτωβρίου 1998) είναι Αμερικανός αθλητής του στίβου και συγκεκριμένα δρομέας ταχύτητας. Ειδικεύθηκε στον δρόμο 200 μέτρων, έχοντας κερδίσει το δύο αργυρά Ολυμπιακά μετάλλια στους Ολυμπιακούς Αγώνες του Τόκιο και Αγώνες του Παρισιού και ένα στο Παγκόσμιο Πρωτάθλημα Στίβου 2022.

## Πρώτα χρόνια
Ο Μπέντναρεκ γεννήθηκε στην Τάλσα της Οκλαχόμα και μαζί με τον δίδυμο αδελφό του, τον Ίαν, υιοθετήθηκαν από τη Μαίρυ Μπέντναρεκ, που τους μεγάλωσε στην κωμόπολη Ράις Λέικ του Ουισκόνσιν. Και τα δύο αδέλφια άρχισαν τον κλασικό αθλητισμό από τη δεύτερη τάξη του δημοτικού. Τρέχοντας με την ομάδα του Γυμνασίου του Ράις Λέικ, ο Κένυ κέρδισε επτά ατομικούς τίτλους του Σχολικού Πρωταθλήματος του Ουισκόνσιν και επιπλέον οδήγησε την ομάδα του σε έναν τίτλο στη σκυταλοδρομία 4×400 μέτρων. Η επίδοσή του 20,43 δευτερόλεπτα ήταν ο καλύτερος σχολικός χρόνος στον δρόμο των 200 μέτρων σε ολόκληρες τις ΗΠΑ το 2018. Επιπλέον, έπαιζε αμερικανικό ποδόσφαιρο. Στο τελευταίο έτος του στο σχολείο, η σχολική ομάδα (*Rice Lake Warriors*) κέρδισε το πολιτειακό πρωτάθλημα τόσο στον στίβο όσο και στο αμερικανικό ποδόσφαιρο. Στη συνέχεια πήγε σε μια επαγγελματική σχολή, αλλά κατόπιν δεν κατόρθωσε να εισαχθεί σε πανεπιστήμιο όπως επιθυμούσε, οπότε εγγράφηκε στο Κολέγιο Ίντιαν Χιλς, στην πόλη Οτούμουα της Άιοβα.

### Ο άθλος της μιας ημέρας
Στις 18 Μαΐου 2019, τρέχοντας ως πρωτοετής για το Κολέγιο Ίντιαν Χιλς στα πλαίσια του Εθνικού Πρωταθλήματος Μικρών Κολεγίων (NJCAA) στο Χομπς (Νέο Μεξικό) (υψόμετρο 1.110 μέτρα), ο Μπέντναρεκ έτρεξε τα 200 μέτρα σε χρόνο 19,82 δευτερόλεπτα, και μάλιστα με αντίθετο άνεμο 0,8 m/sec. Την ίδια ημέρα, έτρεξε και τα 400 μέτρα σε χρόνο 44,73 δευτερόλεπτα, καθιστάμενος ο εθνικός πρωταθλητής NJCAA σε αμφότερα τα αγωνίσματα. Μόνο 6 άνδρες στην ιστορία έχουν τρέξει ταχύτερα τα 200 μέτρα με αντίθετο άνεμο και το –0,9 m/sec είναι ο ισχυρότερος αντίθετος άνεμος που είχε οποιοσδήποτε αθλητής «κατέβηκε» κάτω από τα 19,95 δευτερόλεπτα. Και μόνο ένας άλλος αθλητής στην παγκόσμια ιστορία, ο Άιζακ Μακουάλα από την Μποτσουάνα, έχει τρέξει τα 200 μ. κάτω από τα 20 και τα 400 μ. κάτω από τα 45 δευτερόλεπτα *την ίδια ημέρα*. Αλλά ο Μακουάλα ήταν 28 ετών όταν το πέτυχε στη Μαδρίτη στις 6 Ιουλίου 2014, γεγονός που καθιστά τον Κ. Μπέντναρεκ τον νεαρότερο και μοναδικό Αμερικανό αθλητή που έχει επιτύχει αυτόν τον άθλο μέχρι σήμερα. Τα 44,73 δευτερόλεπτα παραμένουν το προσωπικό (ατομικό) ρεκόρ του Μπέντναρεκ στο «τετρακοσάρι», ενώ στα 200 μ. ο αθλητής πέτυχε επίδοση 19,67 πέντε χρόνια αργότερα (2024) σε μίτινγκ στην Ντόχα, ώριμος πλέον δρομέας και με βοηθητικό άνεμο 1,7 μ./δευτ.

## Παραπομπές


## Εξωτερικοί σύνδεσμοι
 
* Ο Κ. Μπέντναρεκ στον ιστότοπο του World Athletics

Κατηγορία:Αμερικανοί αθλητές δρόμων ταχύτητας
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αμερικανοί Ολυμπιονίκες
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αφροαμερικανοί
Κατηγορία:Δίδυμοι αθλητές
Κατηγορία:Αθλητές του στίβου στους Θερινούς Ολυμπιακούς Αγώνες 2024
Αρδέρικκα

Τα **Αρδέρικκα** των Σουσών ήταν αρχαίο χωριό στην Κυσσία. Αναφέρεται από τον Ηροδότο (6.119.2) και η τοποθεσία του ήταν περίπου 40 χλμ από τα Σούσα. Στην θέση αυτή ο Αχαμενίδης βασιλιάς Δαρείος Ι εγκατέστησε τους κατοίκους της κατεστραμένης Ερετρίας, αφού προηγουμένως η πόλη καταλήθηκε από τον Δάτη το 490 π.Χ. Σήμερα εκεί βρίσκεται το  Κιρ-Αμπ. Ο Ηροδότος επισημαίνει επίσης ότι το χωριό ήταν διάσημο για μια πηγή που βρίσκεται 7 χλμ από αυτό, όπου παράγονταν αλάτι, λάδι και ασφαλτίδα. &nbsp;Επίσης, το περιέγραψε ως μια *Στάθμος* ("αγροτική φάρμα") του Δαρείου Α ́, υπονοώντας ότι τα Αρδέρικκα ήταν ίσως μία από τις ιδιοκτησίες του βασιλιά.

Ο Ηροδότος αναφέρει επίσης ότι κατά την διάρκεια της εποχής του οι Ερετριείς ζούσαν ακόμα εκεί και μιλούσαν Ελληνικά.

## Παραπομπές

## Πηγές
* Schmitt, R. (1986). "ARDERIKKA". In Yarshater, Ehsan (ed.). Encyclopædia Iranica, Volume II/4: Architecture IV–Armenia and Iran IV. London and New York: Routledge & Kegan Paul. p. 385. ISBN 978-0-71009-104-8.
* Schmitt, R. (1991). "CISSIANS". In Yarshater, Ehsan (ed.). Encyclopædia Iranica, Volume V/6: C̆ihrdād Nask–Class system V. London and New York: Routledge & Kegan Paul. p. 601. ISBN 978-0-939214-73-0.

Κατηγορία:Αχαιμενιδικές πόλεις
Κατηγορία:Δήμος Ερέτριας
Κώστας Γιαννακίδης

Ο **Κώστας Γιαννακίδης** (Θεσσαλονίκη, 1966) είναι Έλληνας δημοσιογράφος και ραδιοφωνικός παραγωγός, ο οποίος ειδικεύεται στο πολιτικό ρεπορτάζ.

## Βιογραφία
Γεννήθηκε στη Θεσσαλονίκη, όπου και μεγάλωσε. Σπούδασε οικονομικά στο ΑΠΘ.

Το 1989 ξεκίνησε την δημοσιογραφική καριέρα του στην εφημερίδα "Θεσσαλονίκη" και εισήγαγε πρώτος την εφημερίδα "Μακεδονία"
στο διαδίκτυο το 1995. Είχε παράλληλη απασχόληση και στους ραδιοφωνικούς σταθμούς, 102 FM της ΕΡΤ3 και στο δημοτικό ραδιόφωνο Καλαμαριάς.

Το 1996 εγκαταλείπει τη Θεσσαλονίκη και εργάζεται στην Αθήνα, όπου συνεργάζεται με τον ραδιοφωνικό σταθμό "Flash" και παράλληλα εισαγάγει το 1997 την ιστοσελίδα *flash.gr*, τον πρώτο ραδιοφωνικό σταθμό που εκπέμπει στο ελληνικό διαδίκτυο. Υπήρξε από τους πρώτους Έλληνες δημοσιογράφους που ενεργοποιήθηκε με ειδησεογραφικούς ιστοτόπους. 

Διετέλεσε στέλεχος δημοσιογραφίας και υπεύθυνος ΜΜΕ στον οργανισμό "Αθήνα 2004", και συνεργάστηκε επίσης με το περιοδικό "Έψιλον" της "Κυριακάτικης Ελευθεροτυπίας". Αργότερα εργάστηκε στην εφημερίδα "Ελεύθερος Τύπος" όπως και στον ραδιοσταθμό "City".

Σήμερα ασκεί ραδιοφωνική δημοσιογραφία στην εκπομπή *Citizen* στον ραδιοφωνικό σταθμό "Βest FM 92.6". Γράφει επίσης πολιτικά άρθρα στην εφημερίδα, Τα Νέα, και πολιτικές απόψεις του σε δημοσιογραφικούς ιστότοπους, όπως *Protagon.gr* και *[[Athens Voice]]*.

## Παραπομπές


## Εξωτερικοί σύνδεσμοι
* Ιστότοπος δημοσιογράφου Κώστα Γιαννακίδη
* ''protagon.gr''

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Λεύκιος Οκτάβιος

Ο **Λεύκιος Οκτάβιος**, λατιν.: *Lucius Octavius* (π. 116 - 74 π.Χ.) ήταν Ρωμαίος πολιτικός, που εκλέχθηκε ύπατος το 75 π.Χ.

## Βιογραφία
Μέλος του πληβείου γένους των Οκταβίων, και γιος του Γναίου Οκτάβιου (ύπατος 87 π.Χ.), ο Λεύκιος Οκτάβιος εκλέχθηκε πραίτωρ το αργότερο το 78 π.Χ. Ο ιστορικός Τόμας Ρόμπερτ Σάννον Μπρόουτον τον υποπτεύεται ότι ήταν ο συγγραφέας της *[[:en:Formula_Octaviana|Formula Octaviana]]*, νόμου που προβλέπει την αποκατάσταση ιδιοκτησίας και χρήματος, που έχει ληφθεί με βίαιες πράξεις ή με απειλές βίας.

Το 75 π.Χ. ο Λεύκιος Οκτάβιος εκλέχθηκε ύπατος μαζί με τον Γάιο Αυρήλιο Κόττα. Κατά τη διάρκεια των μεταγενέστερων σταδίων της υπατείας του, στον Λεύκιο Οκτάβιο και τον συνύπατό του επιτέθηκαν πλήθη κατά μήκος της Ιεράς Οδού, ενώ παρήλαυναν υπέρ της υποψηφιότητας του Κόιντου Καικίλιου Μέτελλου Κρητικού για την πραιτωρία. Και οι δύο άνδρες έπρεπε να καταφύγουν στο σπίτι του Λεύκιου Οκτάβιου.

Για την υπατική του διοίκηση, ο Λεύκιος Οκτάβιος είχε αναλάβει στην επαρχία της Κιλικίας. Έφτασε εκεί στις αρχές του 74 π.Χ., αλλά απεβίωσε πολύ σύντομα μετά, ακριβώς όταν άρχιζε ο Γ΄ Μιθριδατικός Πόλεμος. Ο αντικαταστάτης του ως κυβερνήτης ήταν ο ύπατος Λεύκιος Λικίνιος Λούκουλλος.
 

## Βλέπε επίσης
* Γένος των Οκταβίων

## Πηγές
* Μπρότον, Τ. Ρόμπερτ Σ., *Οι Δικαστές της Ρωμαϊκής Δημοκρατίας*, Βόλ. ΙΙ (1951) 

## Αναφορές

Κατηγορία:Ρωμαίοι ύπατοι του 1ου αιώνα π.Χ.
Γναίος Οκτάβιος (ύπατος το 76 π.Χ.)

Ο **Γναίος Οκτάβιος**, λατιν.: *Gnaeus Octavius* ήταν ύπατος της Ρωμαϊκής Δημοκρατίας το 76 π.Χ. Ο πατέρας του, Μάρκος Οκτάβιος, ήταν πιθανότατα είτε ο Μάρκος που ήταν ο *[[τριβούνος των πληβείων]]* (tribus plebis) το 133 π.Χ., πολιτικός αντίπαλος του Τιβέριου Σ. Γράκχου, είτε ο Μάρκας που ήταν επίσης *τριβούνος των πληβείων* και προώθησε έναν νόμο, που αύξησε την τιμή, με την οποία πωλούνταν τα σιτηρά στον λαό.

Μέλος του πληβείου γένους των Οκταβίων, ο Γναίος Οκτάβιος εκλέχθηκε πραίτωρ το αργότερο το 79 π.Χ. Μπορεί να ήταν ο πραίτωρ του άστεως (*praetor urbanus*), που εισήγαγε τη *[[:en:Formula_Octaviana|Formula Octaviana]]*, έναν νόμο που μεριμνούσε για την αποκατάσταση ιδιοκτησίας και χρήματος, που είχαν ληφθεί με βίαιες πράξεις ή με απειλές βίας. Ο Γναίος Οκτάβιος εκλέχθηκε ύπατος (consul) για το 76 π.Χ., με τον Γάιο Σκριβόνιο Κουρίωνα ως συνύπατό του.

Κακολογημένος ως ρήτωρ, ο ίδιος βασανίστηκε επίσης από πόνους ποδάγρας, η οποία τελικά τον έκανε να μην μπορεί να περπατήσει.

## Βλέπε επίσης
* Γένος των Οκταβίων

## Αναφορές

## Πηγές
* Μπρέναν, Τ. Κόρεϊ, Η Πραιτωρία στη Ρωμαϊκή Δημοκρατία, τόμ. 2 (2000) 
* Μπρόουτον, Τ. Ρόμπερτ Σ., *Οι Αξιωματούχοι της Ρωμαϊκής Δημοκρατίας*, τόμ. ΙΙ (1951) 
* Σμιθ, Γουίλιαμ, Λεξικό της Ελληνικής και Ρωμαϊκής Βιογραφίας και Μυθολογίας, τόμ. ΙΙΙ (1867).

Κατηγορία:Ρωμαίοι ύπατοι του 1ου αιώνα π.Χ.
Γιάκουμπ Βάντλεϊχ

Ο **Γιάκουμπ Βάντλεϊχ** (τσεχ. *Jakub Vadlejch*, γενν. 10 Οκτωβρίου 1990) είναι Τσέχος αθλητής του στίβου και συγκεκριμένα ακοντιστής. Συμμετέσχε σε τρεις διοργανώσεις Ολυμπιακών Αγώνων, το 2012, το 2016 και το 2020, κερδίζοντας ένα αργυρό μετάλλιο (στους Ολυμπιακούς Αγώνες του 2020). Κέρδισε επίσης ένα αργυρό μετάλλιο στο Παγκόσμιο Πρωτάθλημα Στίβου (το 2017) και δύο χάλκινα (το 2022 και το 2023, καθώς και ένα αργυρό (2022) και ένα χρυσό (2024) στο Ευρωπαϊκό Πρωτάθλημα Στίβου.

Ο Βάντλεϊχ γεννήθηκε στην Πράγα και λάμβανε μέρος σε διεθνείς αγώνες στον ακοντισμό από μικρή ηλικία, φθάνοντας στους τελικούς στο Παγκόσμιο Πρωτάθλημα Στίβου Νέων του 2007 και του 2008, καθώς και στο Πανευρωπαϊκό Πρωτάθλημα Στίβου Νέων του 2009. Ο πρώτος του αγώνας στην κατηγορία των ανδρών ήταν το Ευρωπαϊκό Πρωτάθλημα Στίβου 2010 στη Βαρκελώνη, όπου δεν πέρασε στην τελική φάση. Στον ακοντισμό των Ολυμπιακών Αγώνων του 2012 στο Λονδίνο κατέλαβε την 25η θέση με ρίψη στα 77,61 μέτρα.

Μόλις στα 25 του μπόρεσε ο αθλητής να περάσει σε τελικό σε σημαντική διεθνή διοργάνωση, στους Ολυμπιακούς του 2016 στο Ρίο ντε Τζανέιρο, όπου πήρε την όγδοη θέση. Αυτό το έτος ωστόσο ήταν το «ξεπέταγμά» του, καθώς νίκησε τρεις φορές σε μίτινγκ του Diamond League, όπου σημείωσε νέο προσωπικό ρεκόρ: 88,02 μέτρα. Το 2017, στο Παγκόσμιο Πρωτάθλημα του Λονδίνου, βελτίωσε σημαντικά αυτή την επίδοση με 89,73 μέτρα, κερδίζοντας έτσι το αργυρό μετάλλιο.

## Παραπομπές


Κατηγορία:Ακοντιστές
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Τσέχοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2024
Σοφία Ασέφα

Η **Σοφία Ασέφα** (αμχαρ. ሶፍአ አሠፋ , γενν. 14 Νοεμβρίου 1987)) είναι Αιθιοπίδα αθλήτρια του στίβου, και συγκεκριμένα δρομέας που ειδικεύεται στον δρόμο 3.000 μέτρων φυσικών εμποδίων (στιπλ). Η μεγαλύτερη επιτυχία της ήταν η κατάκτηση του αργυρού μεταλλίου στους Ολυμπιακούς Αγώνες του 2012 στο Λονδίνο.

## Παραπομπές


## Εξωτερικοί σύνδεσμοι
 
* Η Σοφία Ασέφα στον ιστότοπο του World Athletics

Κατηγορία:Αιθίοπες αθλητές του στίβου
Κατηγορία:Δρομείς των 3000 μέτρων φυσικών εμποδίων
Κατηγορία:Αιθίοπες Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Τζεφ Χέντερσον

Ο **Τζέφρυ (Τζεφ) Χέντερσον** (αγγλ. *Jeffrey Henderson*, γενν. 19 Φεβρουαρίου 1989) είναι Αμερικανός αθλητής του στίβου και συγκεκριμένα άλτης του μήκους και δρομέας των 100 μέτρων. Κατέκτησε το χρυσό μετάλλιο στο πρώτο αγώνισμα στους Ολυμπιακούς Αγώνες του 2016, στο Ρίο ντε Τζανέιρο, με επίδοση 8,38 μέτρα. Σε αυτό προσέθεσε ένα αργυρό μετάλλιο από το Παγκόσμιο Πρωτάθλημα Στίβου 2019 στην Ντόχα (επίδοση 8,39 μ.). Η τρίτη σημαντικότερη διάκρισή του ήταν το χρυσό μετάλλιο στο άλμα εις μήκος στους Παναμερικανικούς Αγώνες του 2015 στον Καναδά, όπου σημείωσε το καλύτερο προσωπικό ρεκόρ του, 8,52 μέτρα.

## Παραπομπές


## Εξωτερικοί σύνδεσμοι
* Ο Τζεφ Χέντερσον στον ιστότοπο του World Athletics

Κατηγορία:Άλτες του μήκους
Κατηγορία:Αμερικανοί αθλητές του στίβου
Κατηγορία:Χρυσοί Ολυμπιονίκες του στίβου
Κατηγορία:Αμερικανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αφροαμερικανοί
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Γκρεγκ Ράδερφορντ

Ο **Γκρέγκορυ Τζέιμς Ράδερφορντ** (αγγλ. *Gregory James Rutherford*, γενν. 17 Νοεμβρίου 1986), γνωστότερος ως απλώς **Γκρεγκ Ράδερφορντ**, είναι Βρετανός πρώην αθλητής του στίβου, που αγωνιζόταν στο άλμα εις μήκος, όπου αναδείχθηκε σε Ολυμπιονίκη, παγκόσμιο πρωταθλητή και πρωταθλητή Ευρώπης. Πέρα από τον στίβο, τον Σεπτέμβριο του 2021 επιλέχθηκε ως μέλος της βρετανικής ομάδας μπόμπσλεϊ, αλλά τραυματίσθηκε κατά την προπόνηση για την πρόκριση στους Χειμερινούς Ολυμπιακούς Αγώνες του 2022.

Ο Ράδερφορντ κατέκτησε τον πρώτο αξιοσημείωτο τίτλο της σταδιοδρομίας του το 2005, όταν νίκησε στο Ευρωπαϊκό Πρωτάθλημα Στίβου Νέων (U20). Στην ανοικτή κατηγορία των ανδρών ξεκίνησε αντιστοίχως με ένα αργυρό μετάλλιο στο Ευρωπαϊκό Πρωτάθλημα του 2006. Η «περίοδος δόξας» του αθλητή ήταν από το 2012 έως το 2016, εντός της οποίας κέρδισε το χρυσό μετάλλιο στους Ολυμπιακούς Αγώνες του Λονδίνου με άλμα 8,31 μέτρων, στους Αγώνες της Κοινοπολιτείας του 2014, στα Ευρωπαϊκά Πρωταθλήματα Στίβου του 2014 και του 2016, και στο Παγκόσμιο Πρωτάθλημα του 2015 με 8,41 μέτρα, ενώ ήλθε πρώτος στη βαθμολογία στο Diamond League του 2015. Το χάλκινο μετάλλιο των Ολυμπιακών Αγώνων του Ρίο ντε Τζανέιρο με άλμα 8,29 μέτρων αποδείχθηκε το τελευταίο του μετάλλιο σε σημαντικούς διεθνείς αγώνες, καθώς τραυματισμοί στον αστράγαλό του τον κατέτρεξαν τα επόμενα δύο έτη, μέχρι την αποχώρησή του από τον πρωταθλητισμό το 2018.

Από τις 4 Σεπτεμβρίου 2015, όταν η κατάκτηση του Diamond League επιβεβαιώθηκε με τέταρτη νίκη του Ράδερφορντ (στο μίτινγκ της Ζυρίχης), μέχρι την αποχώρησή του από τα βρετανικά Πρωταθλήματα στίβου τον Ιούνιο του 2016, ο αθλητής κατείχε όλους τους μεγάλους τίτλους στο αγώνισμά του (πλην κλειστού στίβου): εθνικούς, ευρωπαϊκούς, παγκόσμιους, ολυμπιακούς, καθώς και των Αγώνων της Κοινοπολιτείας.

Ο Γκρεγκ Ράδερφορντ παραμένει μέχρι σήμερα ο κάτοχος του βρετανικού ρεκόρ στο άλμα εις μήκος, με 8,51 μέτρα (επίδοση μικρότερη του πανελλήνιου ρεκόρ) στον ανοικτό στίβο και 8,26 μέτρα στον κλειστό. Πρωταθλητής Ηνωμένου Βασιλείου έγινε πέντε φορές στον ανοικτό στίβο και δύο στον κλειστό, με τον κυριότερο ανταγωνιστή του σε εθνικό επίπεδο τον επίσης πεντάκις πρωταθλητή στον ανοικτό στίβο Κρις Τόμλινσον.

Οι περισσότεροι αθλητικογράφοι θεωρούν τον Γκρεγκ Ράδερφορντ ως τον καλύτερο άλτη του μήκους σε μια γενιά που δεν είχε να παρουσιάσει κορυφαίους όλων των εποχών στο συγκεκριμένο αγώνισμα. Ο αθλητής έχαιρε ιδιαιτέρας εκτιμήσεως για τη σταθερότητα των αποδόσεών του και την αποφασιστικότητά του, ενώ συχνά εκτελούσε τα καλύτερα άλματά του όταν χρειαζόταν για να νικήσει.

## Παραπομπές


## Εξωτερικοί σύνδεσμοι
* Ο Γκρεγκ Ράδερφορντ στον ιστότοπο του World Athletics

Κατηγορία:Άγγλοι αθλητές
Κατηγορία:Βρετανοί αθλητές του στίβου
Κατηγορία:Άλτες του μήκους
Κατηγορία:Βρετανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Μάρκος Οκτάβιος

Ο **Μάρκος Οκτάβιος** (λατιν.: *Marcus Octavius*, 2ος αι. π.Χ.) ήταν όνομα που χρησιμοποιήθηκε για άνδρες μεταξύ του γένους των Οκταβίων. Το Μάρκος ήταν ένα από τα τέσσερα κύρια μικρά ονόματα (praenomina) που χρησιμοποιούσαν οι Οκτάβιοι: τα άλλα τρία ήταν Γάιος, ο Γναίος και Λεύκιος. Το πιο γνωστό μέλος ήταν ο τριβούνος των πληβείων (*tribus plebis)* το 133 π.Χ. και συνάδελφος -που μετατράπηκε σε αντίπαλο- του Τιβέρου Σ. Γράκχου.

Το **Μάρκος Οκτάβιος** αναφέρεται επίσης σε άνδρες από αρκετές οικογένειες της γένους των Οκταβίων:

Συγγενείς του Αυγούστου, μέλος του κλάδου των Οκταβίων-Ρούφων:
* Μάρκος Οκτάβιος (τριβούνος των πληβείων το 133 π.Χ.), πολιτικός αντίπαλος του Τιβέρου Γράκχου, πιθανότατα γιος του Γναίου Οκτάβιου, ύπατος το 165 π.Χ.
* Μάρκος Οκτάβιας, τριβούνος των πληβείων σε ένα αβέβαιο έτος, προώθησε νόμο για την αύξηση της τιμής των σιτηρών.
* Μάρκος Οκτάβιος (αγορανόμος [aedile] το 50 π.Χ.), πιθανότατα εγγονός του "τριβούνου των πληβείων σε ένα αβέβαιο έτος", υποστηρικτής του Πομπήιου κατά τη διάρκεια του Εμφύλιου Πολέμου.
* Μάρκος Οκτάβιος, ναύαρχος του στόλου του Μάρκου Αντώνιου στη Μάχη του Ακτίου το 31 π.Χ.

Μέλη άλλων κλάδων:
* Μάρκος Οκτάβιος Λίγουρ, τριβούνος των Πληβείων το 82 π.Χ. με τον αδελφό του, Λεύκιο Οκτάβιο Λίγουρ.
* Μάρκος Οκτάβιος Λαινάς Κουρτιανός, ένας από τους διακεκριμένους άνδρες που παρακάλεσε τους δικαστές εξ ονόματος του Μάρκου Αιμίλιου Σκαύρου, το 54 π.Χ.
* Μάρκος Οκτάβιος Ερρένιος, έμπορος, τότε κατασκευαστής ενός ναΐσκου στον Ηρακλή, κοντά στην Πύλη Τριγεμίνα.

## Παραπομπές


Κατηγορία:Ρωμαίοι πολιτικοί
Φαμπρίτσιο Ντονάτο

Ο **Φαμπρίτσιο Ντονάτο** (ιταλ. *Fabrizio Donato*, 14 Αυγούστου 1976) είναι Ιταλός πρώην αθλητής του στίβου, που αγωνιζόταν κυρίως στο άλμα τριπλούν και περιστασιακά στο άλμα εις μήκος.

Κέρδισε το χάλκινο μετάλλιο στους Ολυμπιακούς Αγώνες του Λονδίνου το 2012, ενώ είχε κατακτήσει χρυσά μετάλλια σε τρεις ευρωπαϊκές διοργανώσεις (Ευρωπαϊκό Πρωτάθλημα Στίβου 2012, Ευρωπαϊκό Πρωτάθλημα Κλειστού Στίβου και Ευρωπαϊκό Κύπελλο Στίβου), καθώς και στους Μεσογειακούς Αγώνες του 2001 στην Τύνιδα. Η νίκη του στο Ευρωπαϊκό Πρωτάθλημα Κλειστού Στίβου το 2009 συνοδεύθηκε από νέο ρεκόρ αγώνων με 17,59 μέτρα. Επίσης ο Ντονάτο παραμένει μέχρι σήμερα ο κάτοχος του ιταλικού ρεκόρ στο τριπλούν, τόσο στον ανοικτό στίβο με επίδοση 17,60 μέτρα, όσο και στον κλειστό με επίδοση 17,73 μέτρα.

## Παραπομπές


## Εξωτερικοί σύνδεσμοι
* Ο Φαμπρίτσιο Ντονάτο στον ιστότοπο του World Athletics

Κατηγορία:Ιταλοί αθλητές του στίβου
Κατηγορία:Άλτες του τριπλούν
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Μεσογειονίκες
Σαν Μιγκέλ ντε Αγιέντε

Το **Σαν Μιγκέλ ντε Αγιέντε** (ισπανικά: *San Miguel de Allende*) είναι πόλη στα ανατολικά της πολιτείας του Γκουαναχουάτο. Βρίσκεται 274 χιλιόμετρα από την Πόλη του Μεξικού, 86 χιλιόμετρα από το Κερέταρο και 97 χιλιόμετρα από την πρωτεύουσα της πολιτείας του Γκουαναχουάτο. 

Το όνομα της πόλης προέρχεται από έναν μοναχό του 16ου αιώνα, τον Χουάν ντε Σαν Μιγκέλ, και έναν μάρτυρα της Μεξικανικής Ανεξαρτησίας, τον Ιγνάσιο Αγιέντε, ο οποίος γεννήθηκε σε ένα σπίτι που βλέπει την κεντρική πλατεία. 

Το Σαν Μιγκέλ ντε Αγιέντε ήταν ένα κρίσιμο επίκεντρο κατά τη διάρκεια του ιστορικού Πολέμου των Τσιτσιμέκων (1540-1590), όταν η Τσιτσιμέκα συγκρούστηκε με την Ισπανική Αυτοκρατορία κατά τη διάρκεια των αρχικών φάσεων της ευρωπαϊκής αποικιοκρατίας. 

Σήμερα, ένα παλιό τμήμα της πόλης αποτελεί μέρος του κληρονομικού κέντρου της παγκόσμιας κληροδότησης, προσελκύοντας χιλιάδες τουρίστες και νέους κάτοικους από το εξωτερικό κάθε χρόνο.

## Παραπομπές


## Εξωτερικοί σύνδεσμοι
* 

Κατηγορία:Μνημεία Παγκόσμιας Κληρονομιάς στο Μεξικό
Κατηγορία:Σελίδες με μη επιθεωρημένες μεταφράσεις
Μάρκος Οκτάβιος (τριβούνος των πληβείων το 133 π.Χ.)

Ο **Μάρκος Οκτάβιος,** λατιν.: *Marcus Octavius* (έζησε κατά τον 2ο αι. π.Χ.) ήταν Ρωμαίος τριβούνος το 133 π.Χ. και μεγάλος αντίπαλος του Τιβέριου Σ. Γράκχου. Ήταν γιος του Γναίου Οκτάβιου, που ήταν ύπατος το 165 π.Χ., και αδελφός ενός άλλου Γναίου Οκτάβιου, που ήταν ύπατος το 128 π.Χ. Μέσω του αδελφού του, ήταν ο θείος του Γναίου Οκτάβιου, που ήταν ύπατος το 87 π.Χ.

## Βιογραφία
Ένας σοβαρός και διακριτικός άνθρωπος, απέκτησε τη φήμη του ως ρήτορα με επιρροή. Αν και αρχικά ήταν στενοί φίλοι, ο Οκτάβιος ανησυχούσε για την λαϊκιστικές θέσεις του Γράκχου και, κατόπιν εντολής της ρωμαϊκής Συγκλήτου, επέβαλε επανειλημμένα βέτο στα προγράμματα της μεταρρύθμισης της γης του Γράκχου. Ο Γράκχος απάντησε κάνοντας τελικά την Συνέλευση των Πληβείων για να τον στερήσει από το αξίωμά του, και να τον διώξει από τον τόπο συνάντησης της Συνέλευσης το 133 π.Χ.  Η δράση αυτή οδήγησε σε σοβαρή κλιμάκωση της αντιπαράθεσης μεταξύ των παραδοσιακών και των μεταρρυθμιστών. Η δράση ήταν πρωτοφανής, και παραβίασε το *mos maiorum* (λατινική φράση που σημαίνει "συνήθειες των προγόνων" ή "τρόποι των πρεσβυτέρων") οδηγώντας στην γενική αποσταθεροποίηση της Δημοκρατίας. Οι Οκτάβιοι συνδέονταν πολιτικά με τους Κορνήλιους Σκιπίωνες καθ' όλο τον προηγούμενο αιώνα. Ήταν επίσης κοινή πρακτική, ότι οι τριβούνοι υποστήριζαν πιο σημαντικούς πολιτικούς, όπως ο Αύλος Γαβίνιος τον Πομπήιο Μάγνο το 67 π.Χ. ή ο Κουρίων τον Καίσαρα το 50 π.Χ..

Η πρόταση του νομοσχεδίου ήταν να αντιμετωπιστεί η έλλειψη ανθρώπινου δυναμικού για το κράτος εκείνη την εποχή. Παρ' όλα αυτά, παρά το γεγονός ότι είχε εξεταστεί καλά, ήταν πρόκληση ακόμη για τη Δημοκρατία να ξεπεράσει τις ρωμαϊκές παραδόσεις, κάτι αμφιλεγόμενο, επειδή η διατήρηση των παλαιών παραδόσεων ήταν πολύ σημαντική για τις πολιτικές ελίτ της Ρώμης. Παρ' όλα αυτά, ο Τιβέριος σταμάτησε να τις υποστηρίζει και πήγε κατά της παράδοσης, επειδή πίστευε στην δυνατότητα των εκστρατευτικών του προγραμμάτων για τη μεταρρύθμιση της γης. Λόγω της αντιπάθειάς του, ο Τιβέριος αποφάσισε ότι θα ήταν καλύτερο να απομακρύνει τον Μάρκο Οκτάβιο από το αξίωμα. Ίσως η ψήφος του Τιβέριου Γράκχου, για να καθορίσει αν ο Μάρκος Οκτάβιος θα έπρεπε να απομακρυνθεί ή όχι από το αξίωμα, ήταν επιτυχής, με την έννοια ότι αποφασίστηκε υπέρ του Τιβέριου. Αλλά τα πράγματα ήταν σε θέση να αλλάξουν. Μόλις ο Μάρκος Οκτάβιος απομακρύνθηκε από την εξουσία, οι τριβούνοι των πληβείων συγκεντρώθηκαν και κατέληξαν στην απόφαση ότι το βέτο στα προγράμματα της μεταρρύθμισης της γης του Τιβέριου θα έπρεπε να ακυρωθεί. Έτσι το βέτο του Μάρκου Οκτάβιου ακυρώθηκε επειδή δεν ήταν πλέον στο αξίωμα. Λόγω αυτού, η απόφασή του ανακλήθηκε και δεν ίσχυε πλέον.

Η κύρια πηγή για τον Μάρκο Οκτάβιο είναι η ζωή του Τιβέριου από τον Πλούταρχο. Σύμφωνα με τον Πλούταρχο, ο Γάιος Οκτάβιος ήταν ένας από τους συγγενείς του Ρωμαίου Αυτοκράτορα Αυγούστου.

Οικογενειακό δέντρο: 

## Βλέπε επίσης
* Ιουλιο-Κλαουδιανή δυναστεία
* Γένος Οκταβίων
* Γράκχοι

## Αναφορές

## Πηγές
* 
* "Οκταβίας" στην Realencyclopädie der Classischen AltertumswissenschaftΗ Realencyclopädie der Classischen Altertumswissenschaft
* 

Κατηγορία:Ρωμαίοι πολιτικοί
Αγαθάγητος

Ο **Αγαθάγητος** ήταν Ρόδιος που συνέστησε στο νησί του να υποστηρίξει τη πλευρά των Ρωμαίων στην αρχή του πολέμου μεταξύ Ρώμη και του Περσέα της Μακεδονίας, το 171 π.Χ. κατά τη διάρκεια του Τρίτου Μακεδονικού Πολέμου.

## Αναφορές

## Πηγές
* Σμιθ, Γουίλιαμ, έκδ. (1870). "Agathagetus". Λεξικό της Ελληνικής και Ρωμαϊκής Βιογραφίας και Μυθολογίας.

Κατηγορία:Μακεδονικοί πόλεμοι
Άρχων της Αιγείρας

Ο **Άρχων** από την Αιγείρα ήταν ένας πολιτικός της Αχαΐας του 2ου αιώνα π.Χ.

Ο Άρχων ήταν ένας από εκείνους, που υπερασπίστηκαν τη συμπεριφορά της Αχαϊκής Συμπολιτείας με αναφορά στη Σπάρτη εμπρός από τον Κ. Καικίλιο Μέτελλο το 185. Και ήταν ένας από τους Αχαϊκούς πρέσβεις, που στάλθηκαν στην Αίγυπτο το 168.

Ο Άρχων είναι ίσως ο ίδιος με τον "Άρχο", τον αδελφό του Ζήναρχου, ο οποίος αναφέρεται από τον ιστορικό Τίτο Λίβιο.

## Σημειώσεις

Κατηγορία:Αρχαίοι Αχαιοί
Ξέναρχος της Σελεύκειας

δεξιά|μικρογραφία|Ο Ξέναρχος, απεικονίζεται ως μεσαιωνικός μελετητής στο Χρονικό της Νυρεμβέργης.

Ο **Ξέναρχος** (1ος αιώνας π.Χ.) από τη Σελεύκεια της Κιλικίας, ήταν Έλληνας φιλόσοφος και γραμματικός. 

Ο Ξέναρχος έφυγε νωρίς από την πόλη του και αφιέρωσε τον εαυτό του στο επάγγελμα της διδασκαλίας, πρώτα στην Αλεξάνδρεια, μετά στην Αθήνα, και τελευταία στη Ρώμη, όπου απολάμβανε τη φιλία του Άρειου Δίδυμου και αργότερα του Αυγούστου. Ο Ξέναρχος διαφωνούσε με τον Αριστοτέλη σε πολλά ζητήματα. Αρνιόταν την ύπαρξη του αιθέρα, συνθέτοντας μια εργασία με τίτλο "Εναντίον του πέμπτου στοιχείου".  Αναφέρεται επίσης από τον Σιμπλίκιο, από τον Ιουλιανό τον Αποστάτη, και από τον Αλεξάνδρο της Αφροδισιάδος.

## Σημειώσεις


## Βιβλιογραφία
* Ανδρέας Φάλκον, *Αριστοτελισμός στον 1ο αιώνα.* *Ξέναρχος της Σελεύκειας*, Κέιμπριτζ, Πανεπιστημιακό Τυπογραφείο του Κέιμπριτζ, 2011.

Κατηγορία:Αρχαίοι Έλληνες γραμματικοί
Θέων ο γραμματικός (1ος αι. π.Χ.)

Ο **Θέων** (άκμασε τον 1ο αιώνα π.Χ.) από την Αλεξάνδρεια ήταν γραμματικός που δίδαξε στη Ρώμη κατά την περίοδο των αυτοκρατόρων Αυγούστου και Τιβερίου. Διαδέχθηκε τον Άρειο σε αυτόν τον ρόλο και τον ακολούθησε ο Απίων. Ήταν γιος του γραμματικού Αρτεμίδωρου από την Ταρσό και επικεφαλής της σχολής στην Αλεξάνδρειας.

Ο Θέων ήταν ο συγγραφέας ενός Λεξικού για τους Έλληνες κωμικούς (**), το οποίο αναφέρει ο Ησύχιος στο Προοίμιον στο δικό του λεξικό. Είναι αμφιλεγόμενο αν ήταν ο συγγραφέας του *Κωμικού Λεξικού* που αναφέρεται από τον Σχολιαστή του Απολλώνιου του Ρόδιου. Είναι ένας από τους συγγραφείς από τους οποίους προέρχεται το έργο Σχόλια στον Αριστοφάνη. Ένα σχόλιο της Οδύσσειας από έναν συγκεκριμένο Θέωνα αναφέρεται στο Μέγα Ετυμολογικόν. Σε ένα από τα Σχόλια για στον Αριστοφάνη,  (η αυθεντικότητα των οποίων συζητείται)  ο Θέων αναφέρεται ως ένας από τους σχολιαστές του Απολλώνιου του Ρόδιου. Είναι πιθανό, ωστόσο, ότι ένα ή και τα δύο από αυτά τα Σχόλια για τον Όμηρο και τον Απολλώνιο, θα πρέπει να ανατεθούν στον Αίλιο Θέωνα, επίσης από την Αλεξάνδρεια. 

## Σημειώσεις


## Αναφορές
* Smith, William, ed. (1870). Dictionary of Greek and Roman Biography and Mythology.

Κατηγορία:Αρχαίοι Έλληνες γραμματικοί
Emacs Lisp

**Emacs Lisp**, *γνωστή και ως elisp*, είναι μια διάλεκτος Lisp, φτιαγμένη για την επέκταση και διαμόρφωση του επεξεργαστή κειμένου GNU Emacs.

Η emacs lisp μπορεί να μεταγλωττιστεί σε κώδικα byte, αλλά και σε γλώσσα μηχανής, μπορεί να χρησιμοποιηθεί ως γλώσσα προγραμματισμού σεναρίων παρόμοια με το Unix Κέλυφος Bourne (shell) ή Python όταν καλείτε το Emacs σε *batch mode*.  Το emacs δεν παρουσιάζει καμία άλλη διεπαφή χρήστη όταν είναι σε batch mode, απλά εκτελεί το αρχείο και επιστρέφει το αποτέλεσμα (output).

## Σύγκριση Με Άλλες Lisp
Υπάρχουν πολλά κοινά στοιχεία με Maclisp, αλλά νεότερες εκδοχές του emacs υπάρχει συμβατότητα με Common Lisp σε αρκετά σημεία, συγκεκριμένα με την έκδοση του Emacs 24.3 και μετά.

Η γλώσσα για επέκταση των GNU προγραμμάτων που συνήθως προτιμάτε είναι η GNU guile, μια διάλεκτος Scheme του GNU project. Ωστόσο ο Ρίτσαρντ Στάλλμαν αποφάσισε να γράψεις μια δικιά του διάλεκτο lisp για να έχει περισσότερο έλεγχο στις επιδόσεις του Emacs, αφού οι υπολογιστές της εκείνης εποχής είχαν χαμηλές επιδόσεις. Έχουν γίνει προσπάθειες μέσα από το έργο του Guile Emacs να γίνεται να επεκταθεί το Emacs χρησιμοποιώντας guile scheme αλλά και να υπάρχει συμβατότητα με emacs lisp.

Σε αντίθεση με άλλες lisp, δεν υπάρχει βελτιστοποίηση αναδρομικής κλήσης ουράς (tail call), που χωρίς αυτό εντολές που χρησιμοποιούν αναδρομή οδηγούν σε υπερχείλιση στοίβας (stack overflow).

Η elisp κατηγοριοποιείται σε Lisp-2, όπως η Common Lisp, πράγμα που σημαίνει ότι έχει έναν ξεχωριστό χώρο ονομάτων για τις συναρτήσεις, ο οποίος είναι διαφορετικός από τον χώρο ονομάτων που χρησιμοποιεί για άλλες μεταβλητές

## Παραδείγματα
Η elisp έχει σχεδιαστεί για να παρέχει δομές δεδομένων και χαρακτηριστικά εργαλεία για επεξεργασία κειμένων, πολλά χαρακτηριστικά που βρίσκουμε σε γλώσσες προγραμματισμού γενικής χρήσης είναι δευτερεύων, όπως η ανάγνωση ενός αρχείο ανά μία γραμμή, ολόκληρο το αρχείο θα πρέπει να φορτωθεί σε emacs buffer και από εκεί να επεξεργασθεί.

Για να γράψουμε μια εντολή που στέλνει μήνυμα "Γεια σου" στον χρήστη θα μπορούσαμε να το κάνουμε ως εξής:

```emacs
(defun hello ()
  (interactive)
  (message "Γεια σου"))
```


Το `interactive` δηλώνει ότι ο χρήστης μπορεί να καλέσει την εντολή `hello` διαδραστικά, χρησιμοποιώντας `M-x` ή να το ως ορισμένη εντολή με πλήκτρα. Για να ορίσουμε μια σειρά πλήκτρων που για να τρέξει η παραπάνω εντολή μπορούμε να το κάνουμε ως εξής:
 

```emacs
(global-set-key (kbd "C-c h") #'hello)
```


## Παραπομπές


Κατηγορία:Γλώσσες προγραμματισμού
Αρτεμίδωρος της Ταρσού

Ο **Αρτεμίδωρος** () από την Ταρσό ήταν γραμματικός της αρχαία Ελλάδας, που έζησε γύρω στον 1ο αιώνα π.Χ. Ο γεωγράφος Στράβων τον αναφέρει ως έναν από τους πιο διακεκριμένους ανθρώπους της Ταρσού.

Δεν είναι αδύνατο να είναι ο ίδιος με αυτόν, στου οποίου τα γραμματικά ή λεξικογραφικά έργα αναφέρεται ο Σχολιαστής του Αριστοφάνη, αν και το έργο ή τα έργα που αναφέρονται εδώ, μπορεί επίσης να ανήκουν στον Αρτεμίδωρο Αριστοφάνιο.

Ήταν ο πατέρας του γραμματικού Θέωνα του Αλεξανδρινού.

## Παραπομπές


Κατηγορία:Αρχαίοι Έλληνες γραμματικοί
Λακτάντιος Πλάκιδος

Ο **Λακτάντιος Πλάκιδος**, λατιν.: *Lactantius Placidus* (π. 350 - π. 400) ήταν ο υποτιθέμενος συγγραφέας ενός σχολίου στο ποίημα του Στάτιου *[[Θηβαΐς (Στατίου)|Θηβαΐς]]*.  Ο Βίλχελμ Ζήγκμουντ Τόιφελ τον θεωρούσε το ίδιο πρόσωπο με τον Λουκτάντιο Πλάκιδο, τον φαινομενικό συγγραφέα ενός μεσαιωνικού Λατινικού λεξικού με τίτλο *Γλωσσάριο του Λουκτάτιου Πλάκιδου του Γραμματικού* (Glossae Luctatii Placidi grammatici). Μερικοί συγγραφείς του αποδίδουν επίσης ένα ανώνυμο έργο με τίτλο *Αφηγήσεις ιστοριών που συναντάμε στις Μεταμορφώσεις του Οβίδιου* (Narrationes fabularum quae in Ov. Μetam. occurrunt), αν και ο Φραντς Μπρέτσιγκχαϊμερ ισχυρίστηκε ενάντια σε αυτή την άποψη, με την αιτιολογία ότι ο σχολιαστής του Στάτιου δεν έχει αποδείξεις των χριστιανικών στάσεων που παρατηρούνται στις *Αφηγήσεις*.

Το σχόλιο στο έργο του Στάτιου έχει εκδοθεί από τον Robert Dale Sweeney, *Lactantii Placidi in Statii Thebaida commentum,* τόμος 1: *Anonymi in Statiai Achilleida commentum.* *Fulgentii ut fingitur Planciadis super Thebaiden commentariolum*.. Τόιμπνερ, Στούτγκαρτ 1997 (Bibliotheca scriptorum Graecorum et Romanorum Teubneriana), ISBN .

## Παραπομπές


## Βιβλιογραφία
* *Lactantii Placidi qui dicitur Commentarios in Statii Thebaida et Commentarium in Achilleida recensuit Ricardus Jahnke*, Lipsiae, in aedibus B. G. Teubneri, 1898.
* *[https://books.google.com/books?id=YMGedk3wXaUC Lactantius Placidus in Statii Thebaida commentum]*, vol. 1, R. D. Sweeney (ed.), Stutgardiae et Lipsiae, in aedibus B. G. Teubneri, 1997.

Κατηγορία:Ρωμαίοι συγγραφείς
Κομητεία Ντάλας

Η **Κομητεία Ντάλας** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Ντάλας (Άιοβα)  
*Κομητεία Ντάλας (Αλαμπάμα) 
*Κομητεία Ντάλας (Άρκανσο)
*Κομητεία Ντάλας (Μιζούρι)
*Κομητεία Ντάλας (Τέξας) 

Κατηγορία:Ονομασίες κομητειών των Ηνωμένων Πολιτειών
Κομητεία Ντάλας (Αλαμπάμα)

Η **Κομητεία Ντάλας** () είναι κομητεία στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 38.462 κάτοικοι.  Η έδρα της κομητείας είναι η Σέλμα.  Η κομητεία πήρε το όνομα της από τον Υπουργού Οικονομικών των Ηνωμένων Πολιτειών Αλεξάντερ Ντάλας, ο οποίος υπηρέτησε από το 1814 έως το 1816.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 2,570 τ.χλμ , εκ των οποίων 2,540 τ.χλμ είναι στεριά και 30 τ.χλμ (1,5%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Αλαμπάμα
Κομητεία Ντάλας (Άρκανσο)

Η **Κομητεία Ντάλας** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 6.482,  που την καθιστά την τέταρτη κομητεία με τον λιγότερο πληθυσμό στο Άρκανσο. Η έδρα της κομητείας είναι το Φόρνταϊς.  Η κομητεία Ντάλας είναι η 49η κομητεία του Άρκανσο, που ιδρύθηκε την 1η Ιανουαρίου 1845 και πήρε το όνομα της από τον Τζορτζ Ντάλας, 11ο Αντιπρόεδρο των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,730 τ.χλμ , εκ των οποίων 1,728 τ.χλμ είναι στεριά και 2,0 τ.χλμ (0,1%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Άρκανσο
Αρτεμίδωρος Αριστοφάνιος

Ο **Αρτεμίδωρος** () ήταν ένας γραμματικός της αρχαίας Ελλάδας, που έζησε γύρω στα τέλη του 3ου και στις αρχές του 2ου αιώνα π.Χ. Ονομάζεται συχνά **Αριστοφάνιος** ή Ψευδο-Αριστοφάνιος, λόγω του ότι ήταν μαθητής του Αριστοφάνη του Βυζάντιου, του διάσημου βιβλιοθηκονόμου της Αλεξάνδρειας, καθώς και τού διαδόχου του Αριστοφάνη, Αρίσταρχου από τη Σαμοθράκη.

Τα έργα του συγχέονται μερικές φορές με αυτά ενός άλλου γραμματικού, που ονομάζεται Αρτεμίδωρος της Ταρσού, ο οποίος μερικές φορές έγραψε για τον θεατρικό συγγραφέα Αριστοφάνη.

## Εργασίες
Ο Αρτεμίδωρος αναφέρεται από τον Αθήναιο Ναυκρατίτη ως ο συγγραφέας ενός έργου *Περὶ Δωρίδος*., του οποίου η φύση δεν είναι σαφής, και ενός λεξικού τεχνικών όρων και εκφράσεων που χρησιμοποιούνται στην τέχνη της μαγειρικής: Λέξεις ή *Γλῶσσαι οψαρτυτικα*ί.

## Επισκόπηση
Μερικά χειρόγραφα του Θεοκρίτου περιέχουν, με το όνομα "Αρτεμίδωρος", ένα επίγραμμα δύο στίχων στην συλλογή των *Βουκολικών Ποιημάτων* του, το οποίο ορισμένοι μελετητές υποθέτουν ότι ανήκει σε αυτόν τον γραμματικό.

## Αναφορές
Σμιτς, Λεονχάρντ (1870). ""Αρτεμιδόρος Αριστοφάνιος"". Στο Σμιθ, Γουίλιαμ (επιτάσσει). Λύφος Ελληνικής και Ρωμαϊκής Βιογραφίας και Μυθολογίας. Τελείο 1.  Σελ. 373.&nbsp;

Κατηγορία:Αρχαίοι Έλληνες γραμματικοί
Γκουμπά

Η **Γκουμπά** (αζερικά: *Quba*) είναι πόλη και το διοικητικό κέντρο της Eπαρχίας Γκουμπά του Αζερμπαϊτζάν. Η πόλη βρίσκεται στις βορειοανατολικές πλαγιές του Όρους Σαχντάγκ, σε υψόμετρο 600 μέτρων από την επιφάνεια της θάλασσας, στην δεξιά όχθη του ποταμού Κουντιάλ. Σύμφωνα με την απογραφή του 2023, έχει πληθυσμό 47.200 κατοίκων.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Αζερμπαϊτζάν
Κομητεία Ντάλας (Άιοβα)

Η **Κομητεία Ντάλας** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 99.678 κάτοικοι, καθιστώντας την την έβδομη πιο πυκνοκατοικημένη κομητεία στην Αϊόβα. Μεταξύ 2010 και 2020, ήταν η ταχύτερα αναπτυσσόμενη κομητεία στην Αϊόβα και μία από τις ταχύτερα αναπτυσσόμενες στη χώρα.  Η έδρα της κομητείας είναι το Άντελ,  και η μεγαλύτερη πόλη του είναι το Γουόκι. 

Η κομητεία πήρε το όνομα της από τον Τζορτζ Μ. Ντάλας, Αντιπρόεδρο των Ηνωμένων Πολιτειών υπό τον Τζέιμς Νοξ Πολκ, τον συνονόματο της γειτονικής κομητείας Πολκ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,530 τ.χλμ, εκ των οποίων 1,520 τ.χλμ είναι στεριά και 10 τ.χλμ (0,5%) καλύπτονται από ύδατα (λίμνες, ποτάμια). 

### Γειτονικές κομητείες

*Κομητεία Μπουν (βόρεια)
*Κομητεία Πολκ (ανατολικά)
*Κομητεία Γουόρεν (νοτιοανατολικά)
*Κομητεία Μάντισον (νότια)
*Κομητεία Ανταίρ (νοτιοδυτικά)
*Κομητεία Γκάθρι (δυτικά)
*Κομητεία Γκριν (βορειοδυτικά)

### Πόλεις

*Άντελ
*Βαν Μέτερ
*Γκράιμς
*Γκρέιντζερ
*Γουέστ Ντε Μόιν
*Γούντγουορντ
*Κλάιβ
*Λίντεν
*Μίνμπερν
*Μπάτον
*Ντάλας Σέντερ
*Ντέξτερ
*Ντε Σότο
*Ντόσον
*Ούρμπαντεϊλ
*Πέρι
*Ρέντφιλντ

## Παραπομπές


Κατηγορία:Κομητείες της Άιοβα
Κομητεία Ντάλας (Μιζούρι)

Η **Κομητεία Ντάλας** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2010, ο πληθυσμός ήταν 17.071 κάτοικοι.  Η έδρα της κομητείας είναι το Μπάφαλο.  Η κομητεία οργανώθηκε το 1842 ως κομητεία Νιαγκούα και στη συνέχεια μετονομάστηκε το 1844 πήρε το όνομα της από τον Τζορτζ Ντάλας, ο οποίος υπηρέτησε ως Αντιπρόεδρος υπό τον Τζέιμς Νοξ Πολκ.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,410 τ.χλμ , εκ των οποίων 1,400 τ.χλμ  είναι στεριά και 10 τ.χλμ  (0,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μιζούρι
Ταλίς (Ναγκόρνο-Καραμπάχ)

Το **Ταλίς** (αζερικά: *Talış* ) είναι ένα χωριό στην επαρχία Ταρτάρ στο Αζερμπαϊτζάν, στην αμφισβητούμενη περιοχή του Ναγκόρνο Καραμπάχ**. ** Το χωριό είχε εθνική αρμενική πλειοψηφία πληθυσμού πριν από τον πόλεμο του Ναγκόρνο-Καραμπάχ του 2020, και είχε επίσης αρμενική πλειοψηφία το 1989. 

## Παραπομπές
Φενεστέλλας

Ο **Φενεστέλλα**, λατιν.: *Fenestella* (π. 52 π.Χ. - περίπου το 19 μ.Χ.) ήταν Ρωμαίος ιστορικός και εγκυκλοπαιδικός συγγραφέας.

## Βιογραφία
Άκμασε στη βασιλεία του Τιβέριου. Σύμφωνα με τον Ιερώνυμο, έζησε από το 52 π.Χ. έως το 19 μ.Χ. (σύμφωνα με άλλους 35 π.Χ.- 36 μ.Χ.).

### Τα έργα του
Παίρνοντας τον Μ. Τ. Βάρρωνα ως πρότυπό του, ο Φενεστέλλα ήταν ένας από τους κύριους εκπροσώπους του νέου στυλ ιστορικής γραφής, που, στη θέση των λαμπρών περιγραφικών εικόνων του Λίβιου, αναζητούσε περίεργα και παλαιά περιστατικά και έθιμα της πολιτικής και κοινωνικής ζωής, συμπεριλαμβανομένης της λογοτεχνικής ιστορίας. Ήταν ο συγγραφέας ενός έργου με τίτλο *Χρονικά* (Annales), πιθανότατα από τα αρχαία χρόνια μέχρι τις δικές του ημέρες.

Τα αποσπάσματα δείχνουν τη μεγάλη ποικιλία των θεμάτων που συζητήθηκαν: την προέλευση της πρόκλησης προς τους ανθρώπους (provocatio), τη χρήση ελεφάντων στα παιχνίδια ιπποδρόμου (circus), τη χρήση χρυσών δακτυλιδιών, την εισαγωγή του ελαιοδένδρου, το υλικό για την κατασκευή της τόγκα, την καλλιέργεια του εδάφους, ορισμένες λεπτομέρειες σχετικά με τη ζωή του Κικέρωνα και του Τερέντιου.

Το έργο αναφέρεται (αναφέρεται και μία συντομευμένη έκδοση) από τον Πλίνιο τον Πρεσβύτερο, τον Ασκόνιο Πεδιανό (τον σχολιαστή του Κικέρωνα), τον Νόνιο και τους φιλόλόλόγους. Τα αποσπάσματα τού έργου του μπορούν να βρεθούν στο *Historicorum Romanorum fragmentum* του Χέρμαν Πέτερ (1883).

Ένα έργο που δημοσιεύτηκε με το όνομα τού Λ. Φενεστέλλα, *Περί των Ρωμαίων αξιωματούχων και ιερέων* (De magistratibus et sacerdotiis Romanorum, 1510) είναι στην πραγματικότητα τού Α. Ντ. Φιόκι, μέλος του συλλόγου καθεδρικού και παπικό γραμματέα, και αργότερα δημοσιεύθηκε από αυτόν (με τη λατινικοποιημένη μορφή του ονόματός του, Φλόκκος), όταν εκδόθηκε από τον Αιγίδιους Βίτσιους (1561).

## Σημειώσεις

## Αναφορές
*  Chisholm, Hugh, ed. (1911). "Fenestella". Encyclopædia Britannica. Vol. 10 (11th ed.). Cambridge University Press. p. 254. Το έργο με τη σειρά του παραθέτει:
**Μία μονογραφία by L. Mercklin (1844)
**Joseph Poeth, De fenestella historiarum scriptore et carminum (1849)
**Martin Schanz, Geschichte der Röm. Litt., 2nd ed. (1901)
**Teuffel, Hist. of Roman Literature, p. 259.

Κατηγορία:Ρωμαίοι ιστορικοί
Κατηγορία:Ρωμαίοι συγγραφείς